钦定古今图书集成/明伦汇编/氏族典/第228卷 > 杨光远
## 钦定古今图书集成/明伦汇编/氏族典/第228卷 > 杨光远

按，《五代史杨光远传》：“光远字德明，其父曰阿。”啜，盖
沙陁部人也。光远为唐庄宗骑将，久之，为幽州马步
军都指挥使，戍瓦桥关。明宗时，为妫、瀛、冀、易四州刺
史。清泰二年，徙镇中山。晋高祖起太原，末帝以光远
佐张敬达为太原四面招讨副使，为契丹所败，杀敬
达出降。耶律德光勉之事晋，晋高祖以为宣武军节
度使。其子承祚尚长安公主，次子承信等皆超拜官
爵，恩宠无比。枢密使桑维翰恶之，徙光远西京留守，
夺其兵职，光远大怨望。天福五年，徙镇平卢，封东平
王。出帝即位，拜太师，封寿王。是时，晋马少，括天下马
以佐军，景延广请取光远前所借官马三百匹，光远
怒，遂反。出帝遣李守贞、皇甫遇击之，光远婴城固守，
其子承勋等劝光远出降，光远不可，乃杀节度判官
丘涛，劫光远幽之，遣人奉表待罪。承信、承祚皆诣阙
自归，守贞遣何延祚杀之于其家阿啜初非姓氏，
其后改名瑊而姓杨氏。光远初名檀，清泰二年，有司
言“明宗庙讳犯偏傍者皆易之”，乃赐名光远云。